- Hindi News
- National
- निर्भया आश्रम में शुभ प्रसंग, उतार चढ़ाव भरी संध्या की जिंदगी में आशा की नई किरण
निर्भया आश्रम में शुभ प्रसंग, उतार-चढ़ाव भरी संध्या की जिंदगी में आशा की नई किरण
शाहजहांनाबाद स्थित निर्भया महिला आश्रय गृह में शनिवार को मंगल प्रसंग है। 26 वर्षीय संध्या के सात फेरे जो हैं। वे शुक्रवार को हल्दी, मेहंदी, महिला संगीत है। संध्या के जीवन में आशा की यह किरण मायने रखती है। जीवन के कठिन उतार-चढ़ाव से गुजरकर वह यहां पहुंची है। अाश्रम में रौनक है। खुशी का माहौल है। डबरा निवासी जयप्रकाश गुप्ता की जीवन संगिनी बनने जा रही हैं संध्या।
चार साल पहले तक संध्या चांदबड़ में अपने माता-पिता के साथ थी। वह दसवीं तक ही पढ़ी थी। माता-पिता के असामयिक निधन के बाद बड़ी बहन रमा ने उसकी शादी रिश्तेदारी में ही एक युवक से करवा दी थी। यह एक यातनादायी अनुभव सिद्ध हुआ। उसे प्रताड़ना झेलनी पड़ी। करीब तीन साल पहले पति नौकरी का झांसा देकर मुंबई ले गया। वह निष्ठुर उसे वहीं छोड़कर गायब हो गया। जैसे-तैसे वह मुंबई में ही अपनी बहन के पास पहुुंची। इस मुश्किल घड़ी में यहां भी सबने मुंह फेर लिया। दो- तीन दिन बाद रोती- बिलखती भोपाल लौटी। रेलवे स्टेशन पर उतरी।
पुलिस की मदद से निर्भया आश्रम तक पहुंची। अब यही उसका घर था। आश्रम के केयर टेकर शेर अफजल खान और उनकी प|ी समर खान ने उसे जिंदगी के ऐसे विकट मोड़ पर संभाला। उसे जिंदगी की उम्मीदों से भरा। अब जयप्रकाश के रूप में एक नए किरदार संध्या को संभालने के लिए आगे आए। डबरा में उनका कारोबार है।
... और ऐसे तय हुआ रिश्ता
इस रिश्ते के जुड़ने की अहम कड़ी बनीं रश्मि व्यास, जो लंबे समय से निर्भया आश्रम से जुड़ी हैं। वे एसपी मनु व्यास की प|ी हैं, जो सीएसपी रहते हुए आश्रम से जुड़े थे। दोनों संध्या को अच्छे से जानते थे। इस भली लड़की के व्यवहार से ही उन्होंने उसके विवाह के प्रयास अपने स्तर पर शुरू किए। जयप्रकाश मनु के ही चचेरे भाई के दोस्त हैं। वे अक्सर भोपाल आते रहते हैं। व्यास परिवार ने संध्या के रिश्ते को लेकर उनसे भी बात शुरू की और सब कुछ तय हो गया। अब संध्या का ममेरा महापौर आलोक शर्मा के परिवार से आएगा। पीहर की भूमिका में खान परिवार होगा। कन्यादान व्यास दंपति करेंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva